ai4bharat/Pralekha huggingface dataset:
மத்திய அமைச்சரவை
மாற்றியமைக்கப்பட்ட மின்னணு உற்பத்தித் தொகுப்புகள்  திட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உலக தரத்திலான கட்டமைப்புகளை உருவாக்குவதற்கும், மாற்றியமைக்கப்பட்ட மின்னணு உற்பத்தித் தொகுப்புகள்  திட்டத்திற்கும் நிதி ஒதுக்க ஒப்புதல் அளிக்கப்பட்டது. மின்னணு உற்பத்தித் தொகுப்புகள்  மூலம் பொதுவான வசதிகள் மற்றும் சௌகரியங்களை உருவாக்குவதும் இதில் அடங்கும். இந்த மின்னணு தொகுப்புப் பகுதிகள் மூலமாக இ.எஸ்.டி.எம். துறையில் வளர்ச்சி ஊக்குவிக்கப்படுவதுடன், தொழில் முனைவோர் சூழல் மேம்பாடு ஏற்படும், புதிய சிந்தனை உத்வேகம் பெறும், இந்தத் துறையில் புதிய முதலீடுகளை ஈர்ப்பதன் மூலம் அந்தப் பகுதியில் பொருளாதார வளர்ச்சி ஏற்படும், வேலைவாய்ப்புகள் பெருகும், வரி வருவாய் அதிகரிக்கும் என்று எதிர்பார்க்கப்படுகிறது.
மாற்றியமைக்கப்பட்ட மின்னணு உற்பத்தித் தொகுப்புகள்  உருவாக்குவது மற்றும் பொதுவான வசதிகள் மையங்களை  உருவாக்குவது ஆகிய பணிகள் மேற்கொள்ளப்படும். இந்தத் திட்டத்திற்காக குறைந்தபட்ச பரப்பிலான பகுதிகளில் மின்னணு உற்பத்தி தொகுப்புகள் அமைக்கப்படும். அவை அடுத்தடுத்து அமையும் வகையில் பார்த்துக் கொள்ளப்படும். அடிப்படைக் கட்டமைப்பு வசதிகள் உருவாக்குதல், சௌகரியங்கள் மற்றும் இ.எஸ்.டி.எம். தொழில் பிரிவுகளுக்குத் தேவையான இதர பொதுவான வசதிகளை உருவாக்கித் தருவதில் கவனம் செலுத்தப்படும். பொது வசதிகள் மையத்திற்கு  தற்போது இயக்கத்தில் உள்ள கணிசமான எண்ணிக்கையிலான இ.எஸ்.டி.எம்.கள் அந்தப் பகுதியில் இருக்க வேண்டும். பொதுவான தொழில்நுட்ப கட்டமைப்பு வசதிகளை மேம்படுத்துதல், இ.எம்.சி.கள் / தொழில் மண்டலப் பகுதிகள் / தொழிற்பூங்காக்கள்/ தொழில் வளாகத்தட பகுதிகளில் உள்ள ஈ.எஸ்.டி.எம். பிரிவுகளுக்கு பொதுவான சௌகரியங்களை ஏற்படுத்துதல், ஆகியவற்றில் கவனம் செலுத்தப்படும்.
நிதியளவிலான தாக்கங்கள்
உத்தேசிக்கப்பட்டுள்ள இ.எம்.சி. 2.0 திட்டத்துக்கான மொத்த மதிப்பீடு ரூ.3,762.25 கோடி இதில் நிதியுதவியாக ரூ.3725 கோடி வழங்கப்படும். நிர்வாகம் மற்றும் மேலாண்மைச் செலவுகளுக்கு ரூ.37.25 கோடி வரை செலவிடப்படும்.
பயன்கள்
இ.எஸ்.டி.எம். துறையில் முதலீடுகளை ஈர்க்கும் வகையில், மின்னணு தொழிற்சாலைகளுக்கு வலுவான கட்டமைப்பு வசதிகளை உருவாக்கித் தரும் வகையில் இந்தத் திட்டம் இருக்கும். இதனால் வேலைவாய்ப்புகள் பெருகும். இந்தத் திட்டத்தால் பின்வரும் பயன்கள் கிடைக்கும் என்று எதிர்பார்க்கப் படுகிறது:
(- ஆயத்த நிலையிலான கட்டமைப்பு வசதிகள் இருக்கும். தொழில் தொடங்கும் வாய்ப்பு இருப்பதால் மின்னணு துறையில் முதலீடுகளை ஈர்க்க முடியும்;
- மின்னணு துறையில் புதிய முதலீடுகள் வரும்;
- உற்பத்திப் பிரிவுகள் மூலமாக வேலைவாய்ப்புகள் பெருகும்;
- உற்பத்திப் பிரிவுகள் வரிகள் செலுத்துவதன் மூலம் அரசுக்கு வருவாய் கிடைக்கும்.
ரெயில்வே அமைச்சகம்
கொவிட்-19 முடக்க காலகட்டத்தில் பொதுமக்களின் பயன்பாட்டிற்கு சர்க்கரை, உப்பு மற்றும் சமையல் எண்ணெய் சீராக விநியோகிக்கப்படுவதற்கு இந்திய ரெயில்வே உதவுகிறது
23 மார்ச் முதல் 4 ஏப்ரல் 2020 வரை 1,342 சரக்குப் பெட்டிகளில் சர்க்கரை, 958 சரக்குப் பெட்டிகளில் உப்பு, 378 சரக்குப் பெட்டி / டேங்க்குகளில் சமையல் எண்ணெய் ஆகியவற்றை ரெயில்வே எடுத்துச் சென்று உள்ளது
கொவிட்-19 தொற்றைத் தடுப்பதற்காக நாடு முழுவதும் கடைபிடிக்கப்படும் முடக்க நிலை காலகட்டத்தில் பொதுமக்களுக்கான சர்க்கரை, உப்பு மற்றும் சமையல் எண்ணெய் விநியோகத்தில் பற்றாக்குறை ஏதும் ஏற்பட்டுவிடக் கூடாது என்பதற்காக இந்திய ரெயில்வே அனைத்து முயற்சிகளையும் எடுத்து வருகிறது. இந்தக் காலகட்டத்தில் அத்தியாவசிய பொருட்களை ஏற்றுவது, எடுத்துச் செல்வது மற்றும் இறக்குவது போன்ற பணிகள் முழு வீச்சில் நடைபெறுகின்றன.
2020 மார்ச் 23 முதல் ஏப்ரல் 4 வரையிலான 13 நாட்களில் இந்திய ரெயில்வே 1,342 சரக்குப் பெட்டிகளில் சர்க்கரை, 958 சரக்குப் பெட்டிகளில் உப்பு, 378 சரக்குப் பெட்டி / டேங்க்குகளில் எண்ணெய் ஆகியவற்றை ஏற்றி எடுத்துச் சென்று உள்ளது .
சரக்குப் போக்குவரத்தை உயர்நிலை அதிகாரிகள் உன்னிப்பாக கண்காணித்து வருகின்றனர். தொடக்கத்தில் சரக்குகளை ஏற்றி இறக்கும் போது பல்வேறு முனையங்களில் ரெயில்வே எதிர்கொண்ட பிரச்சனைகள் தற்போது தீர்க்கப்பட்டு வருகின்றன. உள்துறை அமைச்சகத்துடன் சேர்ந்து இந்திய ரெயில்வேயானது, மாநில அரசுகளுடன் கலந்து பேசி, செயல்பாட்டு பிரச்சனைகள் ஏற்பட்டால் அதற்குத் தீர்வு கண்டு வருகிறது.
உள்துறை அமைச்சகம்
ஆள்கடத்தல் தடுப்பு வழக்குகள்
மத்திய உள்துறை அமைச்சகம் 2020-ம் ஆண்டில் தேசிய அளவிலான தகவல் தொடர்பு தளமான க்ரைம் மல்டி ஏஜென்சி சென்டர்  எனப்படும் பன்முக அமைப்பு குற்றத் தடுப்பு மையத்தை அறிமுகப்படுத்தியுள்ளது. ஆள் கடத்தல் வழக்குகள் உள்ளிட்ட முக்கிய குற்றங்கள் குறித்த தகவல்களை உடனுக்குடன் நாடு முழுவதும் கொண்டு செல்வதற்கு இது உதவுகிறது. விழிப்புணர்வை உருவாக்குவதற்கும், நாடு முழுவதும் உள்ள காவல்துறை பிரிவுகளிடையே தொடர்புகொள்வதற்கும் க்ரை-மேக் தொடங்கப்பட்டுள்ளது.
மாநிலங்கள் மற்றும் யூனியன் பிரதேசங்கள் தெரிவிக்கும் குற்றப் புள்ளிவிவரங்களைத் தொகுத்து, தேசிய குற்ற ஆவணக் காப்பகம், அதன் வருடாந்திர வெளியீடான 'க்ரைம் இன் இந்தியா'வில் வெளியிடுகிறது. சமீபத்திய 2021 ஆம் ஆண்டு அறிக்கையில் மொத்தம் 2189 மனித கடத்தல் வழக்குகள் பதிவாகியுள்ளன.
காவல்துறை மற்றும் 'பொது சட்டம் ஒழுங்கு' ஆகியவை இந்திய அரசியலமைப்பின் ஏழாவது அட்டவணையின் கீழ் "மாநில பட்டியலில் வருகின்றன. எனவே, ஆட்கடத்தல் குற்றத்தைத் தடுப்பதும் எதிர்கொள்வதும் மாநில அரசுகளிடம் உள்ளது. இருப்பினும், மனிதக் கடத்தலைத் தடுப்பது குறித்த வழிகாட்டுதல்களை வழங்குவதன் மூலம் மாநிலங்கள் மற்றும் யூனியன் பிரதேசங்களின் முயற்சிகளுக்கு உள்துறை அமைச்சகம் துணைபுரிகிறது.
மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய உள்துறை இணையமைச்சர் திரு அஜய் குமார் மிஸ்ரா இதனைத் தெரிவித்துள்ளார்.
பிரதமர் அலுவலகம்
கோவா விடுதலை நாளில் கோவா மக்களுக்குப் பிரதமர் வாழ்த்து தெரிவித்துள்ளார்
கோவா விடுதலை நாளில் கோவா மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது:
“கோவா மக்களுக்கு கோவா விடுதலை நாள் வாழ்த்துக்கள். கோவா விடுதலைக்கான இயக்கத்தின் பகுதியாக இருந்த அனைவரின் துணிவையும் முக்கியமான பங்களிப்பையும் இந்நாளில் நாம் நினைவுகூர்வோம். அவர்களின் தொலைநோக்குப் பார்வையால் ஈர்க்கப்பட்டுள்ள நாங்கள் கோவாவின் வளர்ச்சிக்காகப் பணியாற்றுகிறோம்.”
சிறப்பு சேவைகள் மற்றும் கட்டுரைகள்
ரெபோ விகிதத்தில் எந்த மாற்றமும் இல்லை, 2021-22-இல் பொருளாதார வளர்ச்சி 9.5% ஆக இருக்கும் என எதிர்பார்க்கப்படுகிறது: ரிசர்வ் வங்கி
ரெபோ விகிதத்தில் எந்த மாற்றமும் இல்லாமல் 4 சதவீதம் எனும் அளவில் இருக்கும் என்று அறிவித்த இந்திய ரிசர்வ் வங்கி ஆளுநர் திரு சக்திகாந்த தாஸ், வங்கி வட்டி விகிதம் 4.25 சதவீதமாக இருக்கும் என்றும் கூறினார்.
ரிவர்ஸ் ரெபோ விகிதமும் எந்த மாற்றமும் இல்லாமல் 3.35 சதவீதம் எனும் அளவில் இருக்கும். வளர்ச்சி மற்றும் மீட்சிக்கு வலுவூட்ட அனைத்து முனைகளில் இருந்தும் ஆதரவு அவசியம் என்று நிதி கொள்கை குழு கருதியதாக அவர் கூறினார்.
“இதன் காரணமாக வட்டி விகிதங்களில் மாற்றங்கள் செய்யப்படவில்லை,” என்று ரிசர்வ் வங்கியின் நிதி கொள்கை அறிக்கையை காணொலி மூலம் வெளியிட்ட ரிசர்வ் வங்கி ஆளுநர் தெரிவித்தார்.
2021-22-இல் பொருளாதார வளர்ச்சி 9.5% ஆக இருக்கும்:
2021-22-இல் மொத்த உள்நாட்டு உற்பத்தியின் வளர்ச்சி 9.5% ஆக இருக்கும் என்று ரிசர்வ் வங்கி எதிர்பார்ப்பதாக ஆளுநர் கூறினார். கொவிட் முதல் அலையுடன் ஒப்பிடும் போது, இரண்டாம் அலையின் போது பொருளாதார நடவடிக்கைகள் பெருமளவு பாதிக்கப்படவில்லை என்றும் அவர் தெரிவித்தார்.
2021 ஏப்ரல் மற்றும் மே மாதங்களில் நகர்ப்புற தேவை குறைந்திருந்தாலும், தடுப்பு மருந்து வழங்கல் வரும் மாதங்களில் தீவிரமடைந்து பொருளாதார நடவடிக்கைகள் வழக்கமான அளவுக்கு வர உதவும். சர்வதேச வணிகத்தின் மீட்சியும் இந்திய ஏற்றுமதி துறைக்கு உதவும். பருவமழை வழக்கமான அளவில் இருக்கும் என்று கணிக்கப்பட்டுள்ளதால், கிராமப்புற தேவை வலுவாக இருக்கும் என்று எதிர்பார்க்கப்படுவதாக அவர் கூறினார்.
நுகர்வோர் விலை குறியீட்டு பணவீக்கம் 2021-22-ல் 5.1 சதவீதமாக இருக்கும் என எதிர்பார்க்கப்படுவதாக ஆளுநர் அறிவித்தார்.
வளர்ச்சி வாய்ப்புகள் பிரகாசமாக இருப்பதாகவும், ரிசர்வ் வங்கியின் இன்றைய அறிவிப்புகள் வளர்ச்சிக்கு மேலும் வலுவூட்டும் எனவும் கூறிய ஆளுநர், “உலகின் தடுப்புமருந்து தலைநகரமாக இந்தியா இருப்பதும், மருந்து பொருட்களின் உற்பத்தியில் அதன் தலைமைத்துவமும் கொவிட்-19 நிலைமையை மாற்றியமைக்க வல்லவை,” என்றார்.
ரிசர்வ் வங்கி ஆளுநரின் அறிக்கையையும், நிதி கொள்கை அறிக்கையையும் இந்த ஆங்கில செய்திக் குறிப்பில் காணவும்: https://pib.gov.in/PressReleasePage.aspx?PRID=1724336.
-----
(Visitor Counter : 157
சுகாதாரம் மற்றும் குடும்ப நலத்துறை அமைச்சகம்
இந்தியாவில் தொடர்ந்து 2-வது நாளாக, கடந்த 24 மணி நேரத்தில் 6 லட்சத்துக்கும் அதிகமான பரிசோதனைகள் நடைபெற்றுள்ளன.
மொத்தம் 2.14 கோடிக்கும் அதிகமான மாதிரிகள் சோதனை.
10 லட்சம் பேரில் 15568 என சோதனை அதிகரிப்பு
இந்தியாவில் தொடர்ந்து இரண்டாவது நாளாக, 6 லட்சத்துக்கும் அதிகமான பரிசோதனைகள் நடைபெற்றுள்ளது. நோய்த் தொற்றை விரைந்து கண்டுபிடிக்கும் முதல் முக்கிய நடவடிக்கையாக, தீவிரப் பரிசோதனையைp பின்பற்ற வேண்டும் என மத்திய, மாநில/யூனியன் பிரதேச அரசுகள் உறுதிபூண்டுள்ளன. இந்தியாவில், தினசரிப் பரிசோதனைகள் அபரிமிதமாக அதிகரிக்கப்பட்டுள்ளதன் காரணமாக, கோவிட்-19 நோயாளிகளுக்கு சிகிச்சை அளித்தல் , வீடுகளில் தனிமைப்படுத்துதல் நடவடிக்கைகள் மேற்கொள்ளப்படுகின்றன.
நாட்டில் பரிசோதனைக் கட்டமைப்பு தொடர்ந்து விரிவுபடுத்தப்பட்டு, மேற்கொள்ளப்படும் சோதனை உத்திக்கு, படிப்படியான, அதிக வரவேற்பு காணப்படுகிறது. கடந்த 24 மணி நேரத்தில் 6,19,652 பரிசோதனைகள் நடத்தப்பட்டன. இதுவரை மொத்தம் மேற்கொள்ளப்பட்ட பரிசோதனை எண்ணிக்கை 2,14,84,402 ஆக உயர்ந்துள்ளது. 10 லட்சம் பேரில் சோதனை நடத்தப்பட்டவர்களின் எண்ணிக்கை 15568 என்ற அளவில் கணிசமாக அதிகரித்துள்ளது.
“பரிசோதனை, கண்டுபிடித்தல், சிகிச்சை அளித்தல்’’ உத்தியின் விரிவான அணுகுமுறையால், நாட்டின் பரிசோதனைக் கூடங்கள் கட்டமைப்பு தொடர்ந்து வலுபடுத்தப்பட்டு வருகிறது. நாட்டில் இன்று வரை 1366 சோதனைக்கூடங்கள் இயங்கி வருகின்றன. இதில், 920 அரசு சோதனைக் கூடங்களாகும். 446 தனியார் ஆய்வகங்களிலும் சோதனை நடைபெறுகிறது. இதன் விவரம் வருமாறு;
ரியல்-டைம் ஆர்டி பிசிஆர் அடிப்படையிலான சோதனைக்கூடங்கள்: 696 
ட்ரூநேட் அடிப்படையிலான சோதனைக் கூடங்கள்: 561 
சிபிஎன்ஏஏடி அடிப்படையிலான சோதனைக் கூடங்கள்; 109
மனித வள மேம்பாட்டு அமைச்சகம்
சி.பி.எஸ்.இ. 10-ம் வகுப்பு தேர்வு முடிவுகள்: முதலிடம் திருவனந்தபுரம் மண்டலம், 2ம் இடத்தில் சென்னை
மத்திய உயர்நிலைக் கல்வி வாரியத்தின்  10வது வகுப்புத் தேர்வு முடிவுகள் வெளியாகியுள்ளன. திருவனந்தபுரம் மண்டலத்தில் 99.60 சதவீதம் பேர் தேர்ச்சி பெற்று சாதனை புரிந்துள்ளனர். அதையடுத்து சென்னை மண்டலத்தைச் சேர்ந்த மாணவர்கள் 97.37 சதவீதம் பேர் தேர்ச்சி பெற்று இரண்டாம் இடத்தை அடைத்துள்ளனர். மூன்றாம் இடத்தில் ஆஜ்மீர் மண்டலம் வந்துள்ளது. அதன் தேர்ச்சி விகிதம் 91.86 சதவீதம். இத்தேர்வை 16,24,682 பேர் எழுதினர். அவர்களில், 14,08,594 பேர் தேர்ச்சி பெற்றனர். ஒட்டுமொத்த தேர்ச்சி விகிதம் 86.70 சதவீதமாகும். நான்கு மாணவர்கள் 499 மதிப்பெண் பெற்று முதலிடம் வகிக்கிறார்கள்.
தேர்ச்சி விவரம்:
|
|
தேர்வர் பெயர்
|
|
மதிப்பெண்
|
|
பள்ளி
|
|
ஜி. ஸ்ரீலக்ஷ்மி
|
|
499
|
|
பவன்ஸ் வித்யாலயம், கொச்சி
|
|
ரிம்ஜிம் அகர்வால்
|
|
499
|
|
ஆர்.பி. பப்ளிக் பள்ளி, பிஜ்னூர்
|
|
நந்தினி கர்க்
|
|
499
|
|
ஸ்காட்டிஷ் சர்வதேச பள்ளி, ஷாம்லி
|
|
பிரகார் மிட்டல்
|
|
499
|
|
டி.பி.எஸ்., குர்காம்
மாணவர்கள் தேர்ச்சி விகிதம் 85.32 சதவீதம். மாணவியர் தேர்ச்சி விகிதம் 88.67 சதவீதமாகும். இது மாணவர்களை விட 3.35 சதவீதம் அதிகமாகும். 1,31,493 மாணவர்கள் 90 சதவீதமும், 27,476 மாணவர்கள் 95 சதவீதமும் தேர்ச்சி பெற்றுள்ளனர்.
பிரதமர் அலுவலகம்
நாட்டின் பாரம்பரியத்தை பாதுகாக்கும் பெரும் முயற்சிக்கு பிரதமர் பாராட்டு
நாட்டின் பாரம்பரியத்தை பாதுகாக்கும் பெரும் முயற்சியை பிரதமர் திரு நரேந்திர மோடி பாராட்டியுள்ளார். நாட்டின் பாரம்பரியத்தை பாதுகாக்கவும், மெருகேற்றவும் நாம் உறுதிபூண்டுள்ளோம் என்று திரு மோடி கூறியுள்ளார்.
வேத பாரம்பரிய இணையதளம் மற்றும் கலா வைபவ்  ஆகியவற்றை மத்திய உள்துறை அமைச்சர் திரு அமித் ஷா திறந்து வைத்தார் என்று தில்லியில் உள்ள இந்திரா காந்தி தேசிய கலை மையம் ட்விட்டர் பதிவு வெளியிட்டிருந்தது.
இந்தி மற்றும் ஆங்கில மொழிகளில் வேத பாரம்பரிய இணையதளம் வடிவமைக்கப்பட்டுள்ளது என இந்திரா காந்தி தேசிய கலை மையம் தெரிவித்துள்ளது. இதில் 18 ஆயிரத்துக்கும் மேற்பட்ட வேத மந்திரங்களின் ஆடியோ மற்றும் காட்சிகள் உள்ளன.
மையத்தின் மேற்கூறிய வளர்ச்சி குறித்து இந்திரா காந்தி தேசிய கலை மையத்தின் ட்விட்டருக்கு பதிலளித்து பிரதமர் வெளியிட்டுள்ள ட்விட்டர் பதிவு வருமாறு;
"சிறந்த முயற்சி! நாட்டின் பாரம்பரியத்தை பாதுகாக்கவும் மேம்படுத்தவும் நமது அரசு உறுதிபூண்டுள்ளது."
கலாசாரத்துறை அமைச்சகம்
'பாரத்: ஜனநாயகத்தின் தாய்' இந்திய ஜனநாயக நெறிமுறைகளின் சாராம்சத்தைப் படம்பிடித்துக் காட்டுகிறது
இந்திய அரசின் கலாச்சார அமைச்சகம் 2023 செப்டம்பர் 8 முதல் 10 வரை ஜி 20 உச்சிமாநாட்டிற்காக ஐ.டி.பி.ஓவின் அரங்கு எண் 14 இல்  'பாரத்: ஜனநாயகத்தின் தாய்' என்ற கண்காட்சியை நடத்தியது. இந்த அனுபவம் நமது நாட்டின் ஜனநாயக மரபுகளை பறைசாற்றியது.
தன்னம்பிக்கையுடன் உலகைக் கண்கூடாகப் பார்த்துக் கொண்டு நிற்கும் அன்னையின் உடலில், மேற்கு இந்தியாவில் உள்ள பெண்கள் தினமும் அணியும் அலங்காரங்களைப் போலவே நகைகளை அணிந்துள்ளார். வெண்கலத்தில் 5 அடி உயரமும் 120 கிலோ எடையுடன் அது உருவாக்கப்பட்டது.
பார்வையாளர்கள் 16 வெவ்வேறு மொழிகளில் ஆடியோவைக் கேட்கவும், ஒரு பக்கத்தில் உள்ள 26 கலந்துரையாடல் குழுக்கள் மூலம் இந்தியாவில் ஜனநாயகத்தின் வரலாற்றை தெரிந்து கொள்ளலாம். இந்தக் குழுக்களில் உள்ளாட்சி நிர்வாகம், நவீன இந்தியாவில் தேர்தல்கள், கிருஷ்ண தேவராயர், சமண தர்மம் ஆகியவை அடங்கும். இக்கண்காட்சியை ஜி20 செயலியில் டிஜிட்டல் முறையிலும் அணுகலாம்.
ஜனநாயகம் என்பது இந்தியாவில் தொன்றுதொட்டு வரும் கருத்தாகும். இந்திய நெறிமுறைகளின்படி, ஜனநாயகம் என்பது ஒரு சமூகத்தில் சுதந்திரம், ஏற்றுக்கொள்ளும் தன்மை, சமத்துவம் மற்றும் உள்ளடக்கம் ஆகியவற்றின் மதிப்புகளை உள்ளடக்கியது. அதன் சாதாரணக் குடிமக்கள் தரமான மற்றும் கண்ணியமான வாழ்க்கையை வாழ அனுமதிக்கிறது. கிடைக்கக்கூடிய பழமையான புனித நூல்களான ரிக்வேதம் மற்றும் அதர்வணவேதம் ஆகியவை சபா, சமிதி மற்றும் சன்சாத் போன்ற பங்கேற்பு நிறுவனங்களைக் குறிக்கின்றன, கடைசி சொல் இன்னும் நமது நாடாளுமன்றத்தைக் குறிக்கும் நாணயத்தில் உள்ளது. இந்த மண்ணின் பெரும் இதிகாசங்களான ராமாயணமும், மகாபாரதமும் மக்களை முடிவெடுப்பதில் ஈடுபடுத்துவது பற்றி பேசுகின்றன. ஆட்சி செய்வதற்கான அதிகாரம் பரம்பரையாக அல்லாமல், தகுதி அல்லது பொதுவான கருத்தொற்றுமை மூலம் பெறப்படுகிறது. பரிஷத், சமிதி போன்ற பல்வேறு ஜனநாயக அமைப்புகளில் வாக்காளரின் சட்டபூர்வத்தன்மை குறித்து தொடர்ந்து விவாதங்கள் நடந்து வருகின்றன. இந்திய ஜனநாயகம் உண்மையிலேயே நேர்மை, ஒத்துழைப்பு, அமைதி மற்றும் மக்களின் கூட்டு வலிமை ஆகியவற்றின் பிரகடனமாகும்.
PRID=1956418
பொருளாதார விவகாரங்களுக்கான மத்திய அமைச்சரவைக் குழு
பொருள்கள் ஏற்றுமதிக்கு முன்னரும், பின்னரும் ரூபாய் பரிவர்த்தனை கடன் மதிப்புக்கு வட்டியை சமப்படுத்தும் திட்டத்தில் ஏற்றுமதியாளரை சேர்க்க அமைச்சரவை ஒப்புதல்
பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் கூட்டத்தில் வணிகத் துறையின் திட்டத்திற்கு ஒப்புதல் வழங்கப்பட்டது. ஏற்றுமதியாளர்களுக்கு, ஏற்றுமதிக்கு முன்னரும், பின்னரும் ரூபாய் பரிவர்த்தனை செய்யப்படும் பொருள்களுக்கு வட்டியை சமப்படுத்தும் திட்டத்தின் கீழ் 3 சதவீதம் அளவில் அனுமதிக்க ஒப்புதல் வழங்கப்பட்டது. 416 சுங்கவரியின் கீழ் சேர்க்கப்பட்டுள்ள பொருள்களுக்கு வட்டியை சமப்படுத்தும் திட்டத்தின் கீழ் 3 சதவீதம் வழங்க அனுமதி அளிக்கப்பட்டது. இவை பெரும்பாலும் குறு சிறு மற்றும் நடுத்தர தொழில் கூடங்களில் குறிப்பாக விவசாயம், ஜவுளி, தோல், கைவினை மற்றும் இயந்திர தொழில்கள் துறைகளில் பணியாளர்களை கொண்டு உற்பத்தி செய்யப்படும் பொருள்களாகும்.
இந்த திட்டம் நடைமுறையில் இருக்கும் எஞ்சிய காலம் வரை வட்டியை சமன்படுத்தும் திட்டத்தின் கீழ் ஏற்றுமதியாளர்களுக்கு ஏறத்தாழ ரூ.600 கோடி வரை பலன் கிடைக்க வகை செய்கிறது.
ஏற்றுமதியாளர்கள் இந்த திட்டத்தின் கீழ் சேர்க்கப்பட்டிருப்பதன் மூலம் அவர்கள் போட்டி மனப்பான்மையுடன் குறு சிறு மற்றும் நடுத்தர தொழில் கூடங்களில் உற்பத்தி செய்யப்படும் பொருள்களை ஏற்றுமதி செய்ய ஊக்குவித்து நாட்டின் ஏற்றுமதியை அதிகரிக்க வகை செய்யும்.
(Visitor Counter : 142
நீர்வளத் துறை அமைச்சகம்
நாட்டில் உள்ள 91 முக்கிய நீர்த் தேக்கங்களின் நீர் இருப்பு 67 சதவீதமாக உள்ளது
நாட்டில் உள்ள 91 பெரிய நீர்த் தேக்கங்களில் உள்ள நீர் இருப்பு நிலைமை இந்த மாதம் 8–ஆம் தேதியுடன் முடிவடைந்த வாரத்தில் 107.883 பில்லியன் கன மீட்டர்  ஆக உள்ளது. இது இந்த நீர்த் தேக்கங்களின் மொத்த தண்ணீர் இருப்புத் திறனில் 67 சதவீதம் ஆகும். 2018 நவம்பர் 1 –ஆம் தேதியுடன் முடிவடைந்த வாரத்தில் இந்த நீர் இருப்பு அதே 67 சதவீதமாக ஆக இருந்தது. 2018 நவம்பர் 8-ஆம் தேதியுடன் முடிவடைந்த வாரத்தில் இந்த நீர்த் தேக்கங்களில் நீர் இருப்பு நிலைமை சென்ற ஆண்டு இதே காலத்தில் இருந்த இருப்புடன் ஒப்பிடுகையில் 102 சதவீதம் ஆகும்; கடந்த 10 ஆண்டுகளில் சராசரி நீர் இருப்பு நிலையுடன் ஒப்பிடுகையில் இது 98 சதவீதமாகும்.
இந்த 91 நீர்த் தேக்கங்களின் மொத்த நீர்ச் சேமிப்புத் திறன் 161.993 பி.சி.எம். ஆகும். இது நாட்டில் உருவாக்கப்பட்டுள்ள மொத்த நீர் கொள்ளளவுத் திறனான 257.812 பி.சி.எம். –வுடன் ஒப்பிடுகையில் 63 சதவீதமாகும். இந்த 91 நீர்த் தேக்கங்களில் 37 –ல் மொத்தம் 60 மெகா வாட்டிற்கும் கூடுதலான உற்பத்தித்திறன் கொண்ட நீர்மின்சக்தித் திறன்கள் இணைந்துள்ளன.
தென் மண்டலத்தில் தண்ணீர் இருப்பு நிலைமை
நாட்டின் தென் மண்டலத்தில் ஆந்திரப்பிரதேசம், தெலங்கானா  கர்நாடகா, கேரளா, தமிழ்நாடு ஆகியன அடங்கியுள்ளன. தெற்கு மண்டலத்தைப் பொறுத்தவரை மத்திய நீர் ஆணையத்தின் கண்காணிப்பில் 31 நீர்த் தேக்கங்கள் அமைந்துள்ளன. இவற்றின் மொத்த தண்ணீர் சேமிப்புத் திறன் 51.59 பி.சி.எம். ஆகும். இந்த நீர்த் தேக்கங்களில் தற்போது 31.33 பி.சி.எம். தண்ணீர் இருப்பதாகவும் இது மொத்தத் தண்ணீர் சேமிப்புத் திறனில் 61 சதவீதம் என்றும் கணிக்கப்பட்டுள்ளது. இந்த நீர் இருப்பு சென்ற ஆண்டு இதே காலத்தில் 64 சதவீதம் ஆகும். இந்த நீர்த் தேக்கங்களில் இதே காலத்தில் கடந்த 10 ஆண்டுகளில் சராசரி நீர் இருப்பு 65 சதவீதமாகும். இவ்வாறு சென்ற ஆண்டு இதே காலத்தில் இருந்த தண்ணீர் இருப்புநிலையை விட இந்த ஆண்டு குறைவாக உள்ளது. அதேபோல், கடந்த 10 ஆண்டு சராசரி நீர் இருப்புடன் ஒப்பிடுகையிலும் இது குறைவாகும்.
சென்ற ஆண்டு இதே காலத்துடன் ஒப்பிடுகையில் தண்ணீர் இருப்பு நிலைமை தமிழ்நாடு, ஹிமாச்சலப்பிரதேசம், பஞ்சாப், ராஜஸ்தான், உத்திரப்பிரதேசம், உத்ராகண்ட், மத்தியப் பிரதேசம், சத்தீஸ்கர், கர்நாடகா, கேரளா ஆகிய மாநிலங்களில் சிறப்பாகவே உள்ளது. ஜார்க்கண்ட், ஒடிசா, மேற்கு வங்காளம், திரிபுரா, குஜராத், மகாராஷ்டிரா, ஆந்திரப்பிரதேசம் மற்றும் தெலங்கானா , ஆந்திரப்பிரதேசம், மற்றும் தெலங்கானா மாநிலங்களில் சென்ற ஆண்டு இதே காலத்துடன் ஒப்பிடுகையில் நீர் இருப்பு நிலைமை குறைவாகவே உள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
பிரதமர் அலுவலகம்
விவசாயத்தில் இந்தியா தன்னிறைவு அடைய பேராசிரியர் எம்.எஸ்.சுவாமிநாதனின் பங்களிப்புகள் குறித்து பிரதமர் கட்டுரை
விவசாயத்தில் தன்னிறைவு இந்தியாவை உருவாக்குவதில் பேராசிரியர் எம்.எஸ்.சுவாமிநாதனின் பங்களிப்புகள் குறித்து பிரதமர் திரு நரேந்திர மோடி தமது எண்ணங்களை எழுதியுள்ளார்.
இது தொடர்பாக பிரதமர், எக்ஸ் சமூக வலைதள பக்கத்தில் வெளியிட்டுள்ள பதிவு:
"இந்தியாவை விவசாயத்தில் தன்னிறைவு அடையச் செய்வதில் பேராசிரியர் எம்.எஸ்.சுவாமிநாதனின் அழியாத பங்களிப்பு குறித்து எனது சில சிந்தனைகளை எழுதியுள்ளேன். நமது விவசாயிகளின் செழிப்புக்காக அவர் பெரிதும் பாடுபட்டுள்ளார்.
https://www.narendramodi.in/prof-swaminathan-s-unyielding-commitment-eng ”
பிரதமர் அலுவலகம்
மகாராஷ்டிர மாநிலம் ராய்கடில் பேருந்து விபத்தில் உயிரிழந்தவர்களுக்குப் பிரதமர் இரங்கல் தெரிவித்துள்ளார்
பாதிக்கப்பட்டவர்களுக்குப் பிரதமரின் தேசிய நிவாரண நிதியிலிருந்து நிவாரணத் தொகை அறிவிக்கப்பட்டுள்ளது
மகாராஷ்டிர மாநிலம் ராய்கடில் பேருந்து கவிழ்ந்து விபத்துக்குள்ளானதில் உயிரிழந்தவர்களுக்குப் பிரதமர் திரு நரேந்திர மோடி இரங்கல் தெரிவித்துள்ளார். பாதிக்கப்பட்டவர்களுக்குப் பிரதமரின் தேசிய நிவாரண நிதியிலிருந்து  கருணைத் தொகை வழங்கப்படும் என திரு மோடி அறிவித்துள்ளார்.
பிரதமர் அலுவலகத்தின் தொடர்ச்சியான ட்விட்டர் பதிவுகளில், பிரதமர் கூறியிருப்பதாவது;
"மகாராஷ்டிர மாநிலம் ராய்கடில் ஏற்பட்ட பேருந்து விபத்து வேதனை அளிக்கிறது. எனது எண்ணங்கள், விபத்தில் தங்கள் அன்புக்குரியவர்களை இழந்தவர்களுடன் உள்ளன. காயமடைந்தவர்கள் விரைவில் குணமடைவார்கள் என்று நம்புகிறேன். பாதிக்கப்பட்டவர்களுக்கு மாநில அரசு அனைத்து உதவிகளையும் செய்து வருகிறது: பிரதமர்"
"ராய்கட் பேருந்து விபத்தில் உயிரிழந்த ஒவ்வொருவரின் குடும்பத்தினருக்கும் பிரதமரின் தேசிய நிவாரண நிதியிலிருந்து ரூ.2 லட்சம் நிவாரணம் வழங்கப்படும். காயமடைந்தவர்களுக்கு ரூ.50,000 வழங்கப்படும்: பிரதமர்"
மத்திய அமைச்சரவை
விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பு அளிப்பதற்காக இந்தியா மற்றும் துனிசியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பு அளிப்பதற்காக இந்தியா மற்றும் துனிசியா இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது. இந்த ஒப்பந்தம் ஜூன் 11, 2019 அன்று பெங்களூரில் கையெழுத்திடப்பட்டது.
விண்வெளி அறிவியல், தொழில்நுட்பம், புவியின் தொலையுணர்வு உள்ளிட்ட பயன்பாடுகள்; செயற்கைக்கோள் அடிப்படையில் கடற்பாதையை அறிதல்; விண்வெளி அறிவியல் மற்றும் கோள்கள் கண்டறிதல்; விண்கலம், விண்வெளி மற்றும் நிலம் சார்ந்த செயல்பாடுகள்; விண்வெளி தொழில்நுட்பப் பயன்பாடு போன்ற முக்கிய நலன் சார்ந்த துறைகளில் ஒத்துழைக்க இந்தப் புரிந்துணர்வு ஒப்பந்தம் வகை செய்கிறது.
(Visitor Counter : 133
பாதுகாப்பு அமைச்சகம்
பாதுகாப்பான மொபைல் இணைய செயலி, கட்டமைப்பு நிர்வாக மென்பொருளை இந்திய ராணுவம் தொடங்கியது
இந்திய ராணுவத்தின் சார்பில் கட்டமைப்பு நிர்வாக மென்பொருள் மற்றும் மொபைல் இணைய செயலி புதிதாகத் தொடங்கப்பட்டுள்ளது.
நாடு சுதந்திரம் அடையும் முன்பு கட்டப்பட்ட பழைய குடியிருப்புகளுக்குப் பதில் புதிய குடியிருப்புகள் கட்டுதல் உள்ளிட்ட முக்கியமான பணிகள் ராணுவ நிலையங்களில் மேற்கொள்ளப்பட உள்ளன. இந்த பணிகளில் பல்வேறு முகமைகள் ஈடுபட்டு வருகின்றன. மேலும் இது அதிக காலம் பிடிக்கும் செயலும் ஆகும். இப்போது கட்டமைப்பு வளர்ச்சி மற்றும் மேலாண்மை உள்ளிட்ட நிலத்தைக் கண்டறிதல், பணிகளை திட்டமிடுதல் மற்றும் கண்காணித்தல், சூழல் பாதுகாப்பு மற்றும் விடுதிக் கொள்கைகள் ஆகிய அனைத்துப் பணிகளும் பழைய நடைமுறைப்படி ஆட்கள் மூலம் மேற்கொள்ளப்படுகிறது. இதனால், நேரம் விரையம் ஆகிறது மற்றும் திறன் இல்லாமலும் இருக்கிறது.
எனவே அனைத்து பங்கெடுப்பாளர்களும் அதிகாரம் பெற்று மாற்றம் பெறவும் மற்றும் மேலும் திறனுடன், அதிக பட்ச பொறுப்புடைமை, வெளிப்படைத்தன்மையுடன் திகழ்வதற்கு தானியங்கி முறை முக்கியம் என உணரப்பட்டது. இதையடுத்து கட்டமைப்பு நிர்வாக முறை என்ற பெயரிலான மென்பொருளை இந்திய ராணுவம் அறிமுகம் செய்துள்ளது. 2020 அக்டோபர் 28-ம் தேதி நடைபெற்ற ராணுவ கமாண்டர்கள் கருத்தரங்கின் இடையே ராணுவத் தலைமை தளபதியால் இந்த மென்பொருள் தொடங்கப்பட்டது.
இது தவிர, பாதுகாப்பான இணையப் பயன்பாடு என்ற பெயரிலான தகவல் பரிமாற்ற மொபைல் செயலியை ஆத்மநிர்பார் பாரத் இயக்கத்தின் கீழ் இந்திய ராணுவம் உருவாக்கி உள்ளது. இது, ஆண்ட்ராய்டு தளத்தில் இணையம் வாயிலாக வீடியோ அழைப்பு சேவைகள், குரல் மற்றும் தகவல் பரிமாற்ற சேவைகளை பாதுகாப்புடன் வழங்கும். இது, எண்ட் டூ எண்ட் குறியாக்க செய்தியிடல் நெறிமுறையை உபயோகித்து உருவாக்கப்பட்ட வணிக ரீதியிலான தகவல் பரிமாற்ற செயலிகளான வாட்ஸ் ஆப், டெலிகிராம், சம்வத் மற்றும் ஜிஐஎம்எஸ் ஆகியவற்றைப் போன்றதாகும். தேவைக்கு ஏற்ப மாற்றப்படக்கூடிய குறியீட்டு முறை, உள்ளூர் உள் சேவையகங்கள் ஆகிய பாதுகாப்பு அம்சங்களுடன் எஸ்ஏஐ செயலி திகழ்கிறது.
இந்தியன் கம்ப்யூட்டர் அவசரகால உதவி குழுவால் அமைக்கப்பட்டுள்ள ராணுவ சைபர் குழு மற்றும் தணிக்கையாளர்கள்  வாயிலாக இந்த செயலி சோதனை செய்யப்பட்டது. இந்த செயலியை அறிவு சார் சொத்துரிமையாக தாக்கல் செய்வதற்கான நடைமுறைகளும், என்ஐசி கட்டமைப்பில் வெளியிடுவதற்கும் ஐஓஎஸ் தளத்தில் இயங்குவதற்கும் ஆன பணிகள் நடைபெற்று வருகின்றன. நாடு முழுவதும் உள்ள ராணுவ சேவைகளுக்குள் தகவல் பரிமாற்ற செயலியாக இது உபயோகப்படுத்தப்பட உள்ளது.
இந்த செயலியின் செயல்பாடுகளை ஆய்வு செய்த மத்திய பாதுகாப்புத்துறை அமைச்சர் ராஜ்நாத் சிங், இந்த செயலியை முன்னெடுத்த கர்னல் சாய் சங்கரை பாராட்டினார்.
மேலும் விவரங்களுக்கு இந்த செய்திக் குறிப்புகளை ஆங்கிலத்தில் இங்கே காணவும்;
https://pib.gov.in/PressReleasePage.aspx?PRID=1668346
சிறப்பு சேவைகள் மற்றும் கட்டுரைகள்
‘ஜெனரல் ஆட்டோமிக்ஸ்’ சர்வதேச கழக நிறுவன தலைவர் விவேக் லாலுடன் பிரதமர் மோடி சந்திப்பு
‘ஜெனரல் ஆட்டோமிக்ஸ்’ சர்வதேச கழக நிறுவனத்தின் தலைமை செயல் அதிகாரி திரு. விவேக் லாலை பிரதமர் திரு. நரேந்திர மோடி இன்று சந்தித்தார்.
இந்த சந்திப்பில், இந்தியாவில் பாதுகாப்பு தொழில்நுட்பத்தை வலுபடுத்துவது குறித்து அவர்கள் உரையாடினர். இந்தியாவில் பாதுகாப்பு துறை மற்றும் வளர்ந்து வரும் தொழில்நுட்ப உற்பத்திதிறன் மேம்பாட்டை அதிகரிக்கும் வகையில் கொண்டுவரப்பட்டுள்ள சமீபத்திய கொள்கை மாற்றங்களை திரு. லால் வெகுவாக பாராட்டினார்.
கப்பல் போக்குவரத்து அமைச்சகம்
துறைமுகங்களை நவீனப்படுத்துதல்
தமிழ்நாட்டில் சாகர் மாலா திட்டத்தின் கீழ் செயல்படுத்தப்படும், ரூ.356 கோடி மதிப்பிலான 5 திட்டங்களுக்கு மத்திய அரசு சார்பில் ரூ.147 கோடி ஒதுக்கீடு செய்யப்பட்டுள்ளது.
நாடு முழுவதும், சாகர் மாலா திட்டத்தின் கீழ் 5.4 லட்சம் கோடி மதிப்பில் 800-க்கும் மேற்பட்ட திட்டங்களுக்கு மத்திய அரசு சார்பில் அனுமதி அளிக்கப்பட்டுள்ளது. இந்தத் திட்டத்தில் தற்போது செயல்பாட்டில் உள்ள துறை முகங்களை நவீனப்படுத்துதல், புதிய துறைமுகங்களை அமைத்தல், துறைமுக இணைப்புகளை உருவாக்குதல், உள்நாட்டு நீர்வழிகள், கலங்கரை விளக்கம் சுற்றுலா உள்ளிட்ட பணிகள் மேற்கொள்ளப்படும்.
இதில், துறைமுகங்களை நவீனப்படுத்துதல் பிரிவின் கீழ் 2.5 லட்சம் கோடி மதிப்பிலான 241 திட்டங்கள் செயல்படுத்தும் நடவடிக்கைகள் மேற்கொள்ளப்பட்டுள்ளன. குறிப்பாக 20 துறைமுகங்களை நவீனப்படுத்தும் பணிகளுக்கு அமைச்சகத்தின் சார்பில் மொத்தத் திட்ட மதிப்பில் பாதி நிதி வழங்கப்படுகிறது. இதில் ரூ.157 கோடி மதிப்பிலான நான்கு திட்டங்கள் முடிக்கப்பட்டிருப்பதுடன் ரூ.868 கோடி மதிப்பிலான 11 திட்டங்கள் செயல்படுத்தப்பட்டு வருகிறது. தமிழ்நாட்டில் சாகர் மாலா திட்டத்தின் கீழ் செயல்படுத்தப்படும், ரூ.356 கோடி மதிப்பிலான 5 திட்டங்களுக்கு மத்திய அரசு சார்பில் ரூ.147 கோடி ஒதுக்கீடு செய்யப்பட்டுள்ளது.
மக்களவையில் எழுப்பப்பட்ட கேள்விக்கு மத்திய துறைமுகம், கப்பல் மற்றும் நீர்வழித்துறை அமைச்சர் திரு சர்பானந்ததா சோனோவால் எழுத்துபூர்வமாக அளித்துள்ள பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884107